ཉིན་གཉིས་པར་སྨོན་ལམ་བོད་ཀྱི་བརྡ་འཕྲིན་ཞིབ་འཇུག་ཁང་གིས་ཆོས་བརྒྱུད་ཁག་གི་རྩོམ་སྒྲིག་པ་རྣམས་ཀྱིས་ལོ་གཅིག་གི་རིང་རྩོམ་སྒྲིག་གནང་ཟིན་པ་དག་བསྡུ་ལེན་བྱས་པ་དང་།ཚིག་མཛོད་རྩོམ་སྒྲིག་པ་རེ་རེས་ཚིག་མཛོད་དང་འབྲེལ་བའི་གཏམ་བཤད་དང་།བྱ་བའི་སྙན་ཞུ།ལས་ཀའི་ཉམས་མྱོང་དང་།མ་འོངས་ལས་འཆར།དཀའ་ངལ་ལ་གདོང་ལེན་བྱེད་ཕྱོགས་སོགས་ནས་གླེང་སློང་བྱས།དེ་རྗེས་ཚིག་མཛོད་རྩོམ་སྒྲིག་འགན་འཛིན་འཇུ་བསྟན་སྐྱོང་ལགས་ཀྱིས་ཚིག་མཛོད་རིག་པའི་སྤྱི་སྒྲོམ་ངོ་སྤྲོད་དང་།དྲི་བ་དྲིས་ལན་བཅས་གནང་།ཉིན་གཉིས་པའི་ཕྱི་དྲོ་འགན་འཛིན་བློ་བཟང་སྨོན་ལམ་ལགས་ཀྱིས་ཚིག་མཛོད་དང་འབྲེལ་བའི་དམིགས་ཡུལ་དང་ཁྱབ་ཚད།གནས་སྟངས།མཉེན་ཆས་བཀོལ་སྤྱོད་བྱེད་ཐབས་སོགས་ངོ་སྤྲོད་བྱས་ཤིང་།རྩོམ་སྒྲིག་པ་རྣམས་ཀྱིས་དོགས་འདྲི་དང་བསམ་ཚུལ་འདོན་པ།བགྲོ་གླེང་སོགས་བྱས།